Diari Oficial de la Generalitat Valenciana


Sumari del DOGV 1345, del 12-07-1990 (1990/818184)

ORDRE de 15 de juny de 1990, de la Conselleria de Sanitat i Consum, per la qual es convoca la realització de 5 curses de Salut Pública i 3 de Primera Atenció, que es celebraran a València, Alacant i Castelló, per a la formació de titulats universitaris, mitjans i superiors, en situació d'atur.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/15/(1)/dof/vci/html**

### Dades del document

Número de DOGV
:   1345

Data del DOGV
:   12-07-1990

Secció del DOGV
:   DISPOSICIONS GENERALS

Número del document
:   1990/818184


Data del document
:   15-06-1990

Organisme emissor
:   Conselleria de Sanitat i Consum

Tipus de document
:   Ordre

Ordre de 15 de juny de 1990, de la Conselleria de Sanitat i Consum, per la qual es convoca la realització de 5 cursos de salut pública i 3 de primera atenció, que se celebraran a València, Alacant i Castelló, per a la formació de titulats universitaris, mitjans i superiors, en situació d'atur.  
La reorganització de l'assistència sanitària, els principis  
de la nova salut pública, amb l?émfasi en la participació comunitària i en la primera atenció a la salut, tenint en compte el coneixement de les necessitats i característiques de la població, exigeix la formació de personal en aquestes noves tècniques. Es busca la capacitació en les noves tècniques de treball de professionals d'edat major o igual a 25 anys, que serien inclosos dins del programa de Formació Professional i Inserció Laboral d'Aturats, amb el suport del Fons Social Europeu.  
Per tot això, d'acord amb les competències pròpies d'aquesta Conselleria, fent ús de les atribucions que em confereix l'article 35 de la Llei 5/83, de 30 de desembre, de la Generalitat Valenciana, de Govern Valencià i l'article 8 del Decret 159/87, de 12 de setembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat i Consum,  
ORDENE:  
Article únic  
Es convoquen els cursos per a la formació de titulats universitaris, superiors i mitjans, aturats, dotats amb subvenció econòmica.  
Se celebraran 3 cursos de primera atenció i 5 de salut pública, que se celebraran a València, Castelló i Alacant.  
La convocatòria dels esmentats cursos s'ajustarà a les bases que figuren com a annex a aquesta Ordre.  
València, 15 de juny de 1990.  
ANNEX  
Bases de la convocatòria  
El Conseller de Sanitat i Consum,   
JOAQUIN COLOMER SALA  
1. El nombre de places que es convoquen és de quinze per curs.  
2. Aquests cursos estan dirigits a titulats universitaris, mitjans i superiors, d'edat igual o major de 25 anys en el moment de la publicació d'aquesta convocatòria, en situació d'atur, i seran requisits indispensables per a la realització dels cursos posseir la titulació anteriorment esmentada i poder acreditar la condició d'aturat.  
3. El termini de presentació d'instàncies serà de 15 dies naturals a partir de la publicació d'aquesta convocatòria en el Diari Oficial de la Generalitat Valenciana. Les instàncies s'hauran de dirigir al Director de l?IVESP i s'hi indicarà el curs on es vulga inscriure preferentment (salut pública/primera atenció).  
A la instància sol·licitant la inscripció al corresponent curs, caldrà adjuntar la següent documentació:  
Certificat acadèmic personal que acredite haver assolit la titulació corresponent.  
Curriculum vitae del sol·licitant.  
Fotocòpia del DNI i del carnet de l'atur.  
Tota la documentació que es considere pertinent d'adjuntar com a mèrits personals.  
Les sol·licituds amb aquesta documentació adjunta es presentaran a la Secretaria de l?IVESP (Juan de Garay, 21 de València 46550), o bé es trametran per correu a aquesta Secretaria en el termini de 15 dies naturals esmentat.  
4. L'ingrés en els cursos es realitzarà mitjançant examen de selecció, la metodologia i el temari del qual, i la data, hora i local, s'anunciaran 20 dies abans als taulers de l?IVESP. Aquest examen versarà sobre temes de salut pública i primera atenció. Una vegada efectuada la selecció, serà publicada una llista dels alumnes admesos, al tauler d'anuncis de l?IVESP. Els alumnes podran recórrer en alçada davant l?Hble. Sr. Conseller, en el termini de 15 dies hàbils, comptadors a partir de la publicació de la llista dels sol·licitants seleccionats.  
5. Els cursos començaran a partir de setembre de 1990. La data de començament dels cursos s'anunciarà, amb un mínim de 10 dies d'antelació, als interessats.  
6. Cada curs constarà de 300 hores. L'horari dels cursos serà de 9,30 a les 14,30 i de 17,00 a les 20,00 hores, cinc dies a la setmana. Les absències de més del 10% d'hores lectives implicarà automàticament l?exclusió de l'alumne.  
7. Els alumnes tindran una subvenció econòmica de 48.750 PTA pel total de la realització del curs. La quantia de la subvenció serà pagada en un lliurament, quan finalitzarà la realització del curs.  
Les referides subvencions seran sufragades amb càrrec a l'aplicació pressupostària 17.21.28.0878.243.66.536.11, línia 402/000/90, i serà l?import global que s'hi destina de 5.850.000 PTA.  
8. La Conselleria de Sanitat i Consum podrà suspendre tota subvenció concedida quan al seu parer existesca per part del beneficiari un incompliment de les obligacions contretes.


Còpia Permalink ELI